Dinsdagaand: 31 Januarie 2017
​Goeie naand almal: Hallo Kenya: Slowly but Surely the I.T.C.Z is moving northwards, this the beginning of your rain season. Not fantastic yet, but there are scattered showers and thundershowers in the south-west, an isolated cell in the south-east and then one in the north. (see areas marked with green) The rest of country mostly fine overnight. North-west of Nairobi I see 5.2mm till 6pm (S.A.S.T) ‘n Swak koue front sleep sy stert deur die PE/Oos-Londen gebied met betrokke toestande en daar kan enkele kolle wees met misreën, Op die grens tussen die Oos-Kaap en KZN is daar ‘n enkele sel met buie en een of twee donderbuie maar dit is ‘n klein gebied, sien die gebied met groen omkring. Nog steeds baie bewolk in die noorde van die land maar op die stadium is die buie en donderbuie beperk tot ; kol met buie en enkele donderbuie oor die noord-oostelike dele van Noord-Wes, die suid-westelike dele van die Limpopo, Die swaarder reën/storms kom voor meestal oor die noordelike dele van Botswana (sien die oranje, amper rooi kolle in die gebied omkring met groen. Daar is sekerlik ‘n kans dat van die buie (Noor-Wes) kan indryf oor Gauteng oornag, maar die kans is baie skraler as gisteraand, en sou daar kolle wees met reën oornag sal die verspreiding swak wees. Dit reën tans in die Pilansberg gebied wat op 16mm staan, met reën wat nog val teen 6nm. 2mm Ellisras se kant toe en druppels in die Messina gebied. Daar is ook enkele kolle met reën oor die suidelike platorand net sowat 11.6mm suid-wes van Barberton met nog steeds reën teen 6nm..Daar het ook sowat 1mm naby Umtata geval en dan is daar enkele kolle tot min of meer in lyn met Durban met stofnat toestande met bietjie meer Pinetown se kant toe. Ek kan nou nie onthou of ek dit net mis gekyk het nie, maar Mopani (Kruger Park) wys 43.8mm, maar dit lyk nie of dit nou vanmiddag gewees het nie. Dit kan ook wees dat die stasie nie reg oorgeslaan het na die nuwe dag nie, en indien iemand dit nie bevestig nie sal ek dit uitgooi vanaf my databasis.. Sulke probleme duik van tyd tot tyd op. Ek het gesien dat die Limpopo weer sterk loop by Beitbrug oor 1,100 k/m/s, dit is sommer ‘n fris klomp water… ouens wat pompe gebruik om uit die rivier water te pomp moet dalk hulle pompe na hoër grond neem voor hulle gaan slaap vannaand. Dit min of meer die storie vir nou, sal opdateer vannag as daar dalk reënkolle ontwikkel wat ek nie nou kan sien nie…. 0 Comments
Dinsdagoggend: 31 Januarie 2017
​Goeie môre almal: Hallo Kenya: The yellow show mostly sunny conditions from the north to the south-east. Cloudy patches in the south west with maybe isolated light rain patches on the border, while the green marked areas show where there is a chance for afternoon and evening showers and the odd thunderstorm. Ek het ook ‘n bietjie reën gekry, nou nie spogreën soos party plekke rapporteer het nie maar ek is heel gelukkig met my 10.4mm. In konteks, in 2015 het ek vir die hele jaar so plus minus 423,mm gekry, en net die enkele maand staan ek nou reeds op bykans 170mm, en daar is nog 11 maande oor.. Die lekker reënband lê oor oos Botswana en wes Zimbabwe met nog enkele buie op die Limpopo grens. Daar is enkele kolle met ligte reën na Pinetown se kant toe by Durban maar nie in Durban self nie, in elk geval nie wat ek kan meet nie.. Daar is ‘n kombinasie van mis en motreën op plekke teen die platorand en in die suidelike Laeveld.. Ry versigtig…Ek sê maar net weer, daar is niks fantasties in die bolug om reën aan te help nie, maar met die massas vog wat nog steeds oor die noordelike binneland lê, het ons net sonskyn nodig, of dit nou op die wolke of die aarde skyn, maak nie saak nie, beide gevalle sal konveksie maak wat op die ou einde kolle en strepe reën kan maak. Daar is ook ‘n bolugversteuring, piepklein, wat suid van die land deurskuif, sowat 2-3 grade verder noord en mens kon dan vir die suid-kaap reën voorspel het. Ja, daar is kolle met mis en dalk motreën, sien blou lyn naby die kus, dit is bewolkte weer en daar kan misreën voorkom.Dit gaan weer baie warm word in die weste van die land, na ..koel’’ begin op plekke. As daar geen wolke is nie vind maksimum uitstraling plaas en die rede vir die koeler temperature met sonsopkoms.. Dit is my storie vir nou, lekker dag… 0 Comments
Maandagaand: 30 Januarie 2017
​Goeie naand almal: Hallo Kenya: Mostly cloudy patches in the southwest with a few scattered showers and thundershowers , few weather station in the show as much as 15mm.. Isolate storm/shower in the north…Kommentaar: Ek het gaan loer, die nuutste data toon dat Kariba net onder 20% vol is, klein bietjie meer as dieselfde tyd verlede jaar.. (Dit was tot en met 20 Januarie) Kolle sommer met lekker buie oor groot dele van JHB wat wissel van 2-48mm, suid van Springs, noord van Nigel het daar sover 15.2mm geval. ‘n Netjiese 25.6mm oor suid-oos Centurion maar in die west sien ek nog net 2-3mm. Dan reën dit ook lekker by Warmbad- Nylstroom wat reeds staan op 24.6mm . Reën ook lekker Vaalwater se kant toer met 6-15.2mm tot sowat 6nm. Lichtenburg het ook sowat 4.6mm gekry maar dit lyk of dit nie meer reën op die oomblik nie. Net noord-oos van Standerton, opvanggebied van die Grootdraaidam, het daar al 11mm geval en dit het nog teen 6nm gereën. 11mm Is nou nie vloed reën nie, maar met Grootdraai op 99% + kan maak dat die dam weer begin oorloop. Onthou net 11mm aan die begin van ‘n reën seisoen sal baie min verskil maak, maar 11mm op versadige grond beteken baie meer afloop water van 11mm.. Warburton staan op 41.4mm maar ek vermoed die reën wat daar val se afloop is oos en nie wes nie. Dat daar spruite is wat in die bo-lope van die Vaal inloop is ook ‘n moontlikheid… Daar is talle ander plekke wat reën wys maar tot nou toe is dit sowat 3-6mm.. As ek kyk na die bolug is daar beslis nie wonderlike toestande nie, maar met die baie vog het mens net hitte deur die dag nodig, om buie te kry, met so af en toe ‘n ge-rammel van die weer… Nou hoop ek dat my totaal vir reën sal toeneem, elke mm wat val neem my na hoër vlakke vir die maand en effektief is ek alreeds bykans 50mm verby my langtermyn norm van 136mm. Ek kry nou op die oomblik wel minder reën as dele van JHB, maar kla, nee die mag ek nie, dit sal regtig wees om met ‘n Witbrood onder die arm te kla…….. 3 Comments
Maandagoggend: 30 Januarie 2017
​Goeie môre almal: Hallo Kenya: Mostly sunny over the central and eastern parts with cloudy patches in the west, south-west and north-west. There are a few spots that had a bit of rain, not much, mostly dust wet in the south-west. A few spots may see a few mm this afternoon and evening, see areas marked with green…. 8/10 Keer kry ons beter reën as JHB as die tropiese buie uit die noord inbeweeg, maar soos in niks reën oornag of vanoggend oor PTA nie, dit lyk na reën maar dit is al. Daar was wel ‘n paar mm oor Midrand en dan ook Santon (4.2mm). Op die 2 de kaart wys ek met groen waar dit vanoggend nog gereën het en nog steeds reën. Dit reën weer Sun City se kant toe, en dit reën nog steeds. Na gisteraand se reën by Ellisras van 35mm+ het daar ‘n verdere 5mm geval en dan staan Messina distrik alweer op 22.4mm. Nog nie baie nie maar dit reën nog steeds in die Brits distrik maar staan nog net op 0.8mm. Daar is niks fantasties in die bolug nie, maar met sulke hoë vogvlakke oor die noordelike binneland saam met die hitte van die dag , kan aanleiding gee tot ‘n beter verspreiding van buie en donderbuie vanmiddag en vannag. Die koue front is in oor die Kaap, maar ai die reën wat geval het is nie veel nie, sowat 0.6mm Milnerton se kant toe, druppels in Bellville en dan enkele mm in die Paarl gebied. Kolle met 1mm in die Hopefield distrik en dan sowat 1.2mm suid van Koringberg, dit is min of meer Moorreesburg distrik.. Nie reën vanoggend by Danspan in Botswana nie, maar verseker is daar weer ‘n kans vir ‘n paar buie later vanmiddag en vannag…Die model maak nie veel van die tropiese depressie in die Kanaal (noord) nie, maar dit is reeds duidelik op die foto dat daar wel ‘n sterk laag ontwikkel, sal moet sien soos die dag aanstap… Miskien nie nou al nie, maar dit word tyd dat daar ‘n paar tropiese laagdruk stelsels in die kanaal ontwikkel, wat ons reën kan deur mekaar krap… Dit vir nou my storie, geniet die dag… 4 Comments
Sondagaand: 29 Januarie 2017
Goeie naand almal: Hallo Kenya: Some partly cloudy patches in the east, fine spots over the central parts with cloudy patches in the west with a few showers and an odd thunderstorm, see green marked areas.Die data van damme is soos uitgereik deur DWS en ,,Water Utilities Corporation’’ (Botswana) Vaaldam 2017-01-29 00:47 Gariepdam 53.53% 2017-01-28 22:4863.35% Vanderkloofdam 51.75% 2017-01-28 22:48 (DWS) Grootdraaidam 2017-01-29 03:4799.65%Die eerste koue front begin die Kaap nader maar daar is nie juis koue lug in sy stert nie, die 2de een lyk effe beter en ek dink tog daar is ‘n kans vir reën oornag, vannag… Ek sal duim vashou. Die koue front wat gister oorland ge-slaan het sit nou nog verder oos en het gehelp met opligting langs die platorand vir nog reën in die ooste. ‘n Sterk nuwe band buie het noord en noord-wes van PTA ontwikkel maar dit reën nog nie oor Gauteng nie. Die buie beweeg stadig suid en daar is ;n kans vir Gauteng vir reën oornag, 9/10 Keer wanneer reën uit die noorde inbeweeg kry PTA bietjie meer reën as JHB. Die band met storms en buie strek tot oor die noord-oostelike dele van die land dus tot by Pafuri. Die totale reën vanaf middernag suid van Malelane staan op 44.3 en 33.2mm . Dit reën tans (17:30) by Nelshoogte met 11.6mm en Lydenburg staan op 22.4mm Nog nie vreeslik baie nie maar sowat 2-6mm tot 17:30 by Warmbad , Nylstroom, Vaalwater, Groblersdal 4.8mm (reën nog steeds) en dan kolle net-net beter as stofnat tot bo by Messina. My vriend sukkel om te plant daar by Panda in die noord-ooste van Botswana en daar het sedert vanoggend nog reën geval en staan vanmiddag op 13.2mm Daar is ook tussen 1-3mm wat reeds geval het oor die Kruger Park… Die reënval syfers soos hier onder uiteen gesit is nie noodwendig in ‘n dorp of stad nie, daar is stasies buite dorpe, in meer landelike gebiede. Ek gebruik data binne ‘n radius van sowat 1-3km om spesifieke dorpe. As jy dus in ‘n dorp woon, kon jy of minder of meer gekry het… ----------------------------------Reënval verslag vir 2017/01/27----------------------------------Pretoria ....... 8.0Johannesburg ....... 8.0Vereeniging ....... 9.8Midrand ....... 8.4Springs ....... 7.4Centurion ....... 6.6Pretoria Moot ....... 8.0Krugersdorp ....... 5.4Nelspruit ....... 0.2Ermelo ....... 1.2Witbank ....... 3.0Standerton ....... 3.6Skukuza ....... 7.8Bethal ....... 1.2Piet Retief ....... 0.6Pietersburg ....... 0.2Messina ...... 0.6Nylstroom ....... 0.2Pafuri ....... 1.2Danspan Botswana ....... 4.0Klerksdorp ....... 6.8Potchefstroom ....... 12.0Mafikeng ....... 4.8Rustenburg ....... 17.4Brits ....... 5.4Bloemhof ....... 0.2Coligny ....... 1.0Schweizer- Reneke .... 2.4Lichtenburg ....... 12.6Bloemfontein ....... 5.4Welkom ....... 1.6Bethlehem ....... 2.4Bothaville ....... 1.2Kroonstad ....... 1.0Frankfort ....... 11.8Dewetsdorp ....... 0.2Ladybrand ....... 28.0Warden ....... 6.8Senekal ....... 6.6Parys ....... 3.8Kaapstad ....... 12.8Bellville ....... 36.6Hermanus ....... 24.8Paarl ....... 3.4Wellington ....... 1.2Piketberg ....... 1.0Malmesbury ....... 1.4Porterville ....... 1.0Riversdal ....... 2.4Bredasdorp ....... 8.8Swellendam ....... 8.0George ....... 29.4Worcester ....... 1.8Ceres ....... 0.2Port Elizabeth ....... 0.2Grahamstad ....... 0.4Cradock ....... 1.0Oos-London ....... 29.4Port St Johns ....... 30.8Umtata ....... 2.8Queenstown ....... 1.0Bisho ....... 3.8Jamestown ...... 1.0 0 Comments
Sondagoggend: 29 Januarie 2017
​Goeie môre almal: Hallo Kenya: Sunny in the east and a few sunny spots in the west. From north to south over the central parts to the south, cloudy patches but no significant rain. The areas marked with green in the south-west corner may see a few showers during the afternoon as well as a spot in the north-west… Die koue front het oos aangeskuif en sit vanoggend redelik ver suid van Durban. Die stert van die koue front sleep deur die suidelike dele van die Kruger Park met waarskynlik die beste reën vanoggend in die Komatipoort gebied op die grens. Ek het nie spesifiek ;n stasie by Komatipoort nie, wel oor die suidelike Park, waar alle stasies tussen 5-15mm aantoon en dam sowat 10-15km suid van Malelane twee stasies wat 44 en 33mm aantoon sedert middernag. Daar is mis en kolle misreën langs die platorand, alhoewel daar 3 stasies is wat meer as 10mm aandui, wat ek sekerlik reën moet noem en nie misreën nie. My vriend daar by Panda (Danspan) in die noord-oose van Botswana het sedert middernag 5.6mm gekry, nie baie nie, maar genoeg om hom ‘n ruk van die land af te hou. En ja, Panda lê lekker ver noord en is nie onderhewig aan ryp risiko soos by ons nie… Nog nie ryp temperature vanoggend nie maar daar was ‘n klompie plekke wat onder 8 C gedraai het, en meeste plekke in die weste van die binneland so ‘n effe herfswind wat waai, 12-15 C met ‘n wind voel kouer as wat mens kan meet. Dit is egter nie genoeg afkoelling om die maksimums af te hou nie, in die meeste gevalle gaan die temperatuur skerp toeneem na vanmiddag. Die volgende koue front is in sig wes van die Kaap, nie verskriklik koue lug agter die front nie, maar ‘n vet band vog, wat teen vannag oor die Kaap kan beweeg met ‘n moontlikheid van ‘n bietjie reën.. Die wind is ook reeds noord-wes in die Kaap… Behoort skerp op te warm oos van die kuslaag nou oor die Kaap, en na gister se koel weer sal dit vandag warmer wees met baie minder wind in die PE-Oos-Londen gebied… Dit my storie vir nou, gesels weer vannaand… 0 Comments
Saterdagaand: 28 Januarie 2017
​Goeie naand almal: Hallo Kenya: Large parts fine overnight, with a few cloudy patches over the south-western parts. There may be tiny spots with a light ran patch.Die beste reën het vanoggend geval, en dit was meestal in die Pilansberg gebied soos ek vanoggend gewys het. Ja, daar het enkele mm by gekom. Dit het begin reën in die Ellisras distrik maar tot 6nm nog net 1mm maar dit reën nog aan en af. Dan is daar ook kolle met reën in die Barberton distrik wat staan op 31.4mm en dan Lydenburg 11mm met nog reën tydens waarneming.. Dit reën nie tans in die Messina gebied nie, maar staan wel op 18mm sover. Ek het sulke skaars stofnat reënbuie gekry deur die oggend maar niks om oor huistoe te skryf nie.Daar was toe nie veel reën in die PE gebied nie, krieket daar kon klaar maak maar ai die wind nog steeds kort duskant stormsterkte. Dit is duidelik dat die laag van die koue front nie veel oos aangeskuif het nie, die wind het begin toeneem oor Oos-Londen maar nog nie stormsterkte nie. Die laag sal sekerlik een of ander tyd verder oos aanskuif met sterker wind oor Oos-Londen oornag… Wat die koue front wel gedoen het is om sy stert baie ver noord in te swaai met koeler en baie droeë oor die westelike en sentrale dele van die land. Nou sal daar seker, maar die temperatuur in Upington is nog 27 C, maat onthou die tyd van die jaar is hulle nog teen die tyd van die aand op 33-37 C. 27C is dus lekker koel, saam met die droeër lug en suid-weste wind voel dit vir hulle nog kouer as wat ons kan meet. Met wolklose toestande kan mens dan ook verwag dat temperature skerp sal afneem oornag en daar gaan talle plekke wees wat by 10 C gaan draai en ‘n paar plekke soos Sutherland kan heelwat laer draai op die minimum kant. Gaan lê die wind môreoggend voor sonsopkoms kan die temperatuur selfs tot onder 4 C draai, en temperature onder 4 C beteken dat daar kolle met ligte ryp kan voorkom… Die foto wat ek normaalweg plaas is nie tans beskikbaar nie, die wat ek nou geplaas het is die beste wat beskikbaar is, maar mens kan nie rêrig mooi uitmaak waar die storms is nie. Dit kos fyn kyk om die spierwit kolletjies te sien, hoe witter hoe hoër die wolktoppe, en ook die kolle waar daar storms is.. Kliek op die foto, en kyk self…. Lekker aand… 0 Comments
Saterdagoggend: 28 Januarie 2017
​Goeie môre almal: Hallo Kenya: Sunny spots in the north-west and south-east, with cloudy patches over the remainder of the country, with perhaps a few dust wet spots…Nog nie koerant gelees vanoggend nie, maar as ek reg onthou speel AB en kie ‘n eendag wedstryd in PE vandag. Die wind gallop teen so te se storm sterkte uit die suid-weste vanoggend maar soos die koue front aanskuif behoort die wind te begin afneem deur die dag. Nie ‘n groot kans nie, maar daar kan een of twee buie daar die baai wals.. maar behoort nie uit te reën nie. Die sterk wind sal uitbrei na Oos-Londen en dan heelwat later die suidkus van KZN.Ek het weer so bietjie reën gekry oornag, nog 2mm en saam met my 3mm van gisteroggend sowat 5mm, maar dit was opvolg reën van my vorige nag se 44mm.. so stadig maar seker klim ek uit na ‘n aansienlik hoër as die norm Januarie reën, wel by die gem (40 jaar) verby maar nog baie ver van 290mm. Sal op die 1 ste van volgende maand loer na die langtermyn syfers..,. Vanoggend reën dit sommer baie lekker in die Pilansberg,. Reën nog steeds en staan op 38.6mm en Brits se kant toe 8.8mm (reën nog) Ek dink dit is net ‘n kwessie van tyd voordat hier ook weer ‘n paar lekker buie oor PTA kan uitsak. Onthou nou, na die afgelope 36uur se reën, en daar val net 10mm in ‘n kort tyd laat die Apies weer uit sy kas klim (kanaal) veral by die laagwater brug by Capitol Park. Teveel mense het al hulle lewe daar verloor.. rêrig nie ‘n toets van jou manlikheid om deur die water te ry nie…Op die reënval kaart dui ek aan waar daar kanse is vir reën, die groen is in meeste gevalle reën of amper reën. Dit reën ook Panda se kant toe daar in die noord-ooste van Botswana, nog nie baie nie, maar op ‘n nat land kan 1mm al klaar moeilikheid maak… Die geel gebiede is ‘n skraler kans, vir storms later vandag en vannag…,. Eers genoeg geskinder. Lekker dag… 0 Comments
Vrydagaand: 27 Januarie 2017
​Goeie naand almal: Hallo Kenya (Country in Africa): Not much, mainly fine overnight with a few cloudy patches in the southwest with an odd shower or storm in the extreme south-west. I have seen 1-2mm on average in the south-west. Bellville het 36.6mm, Stellenbosch 25,0mm, maar ai dit was ook net een kol lekker reën in en om die stad, Paarl se kant toe 3mm en Wellington net druppels. Daar was ook sowat 1.6mm suid van Koringberg en 0.4mm by Hopefield. Dit is nie veel reën nie, maar ongeag lekker koel.. baie beter as 38-40 C!!! Die koue font met boluglaag het aangeskuif langs die suidkus, waar Swellendam vannaand staan op 46mm (met nog reën tydens waarneming) so ook 22.8mm net buite Mosselbaai )ek hoop van die reën het ook by Danabaai uitgekom.. Meeste weerstasies, sowat 7, wys reën van wes na oos die George gebied met sowat 17mm en van die stasies wys nog reën teen laat middag. Daar was ook ‘n paar druppels in die PE gebied maar meestal onder 1mm en dan amper 7mm oor oos Oos-Londen. Dan sien ek weer ‘n mooi syfer van 34.2mm oor die Vryheid gebied en Babanango 28mm met no reën wat val. Daar is ook enkele kolle oor die oos Vrystaat met goeie reën, met Clocolan 23.8mm en dan het daar ook ‘n buie voorgekom in die Aliwal-Noord distrik.. Dit het ook weer en nog begin reën indie Lichtenburg gebied, terwyl Potchefstroom staan op 11.8mm. Hele klompie stasies wys reën oor Gauteng en sommige wys nog reën laatmiddag. Daar was nog enkele kolle met ligte reën oor Limpopo maar na gister se uitsonderlike reën, is vanmiddag se druppels tot sowat 2mm nie nodig om te noem nie… By die Vaaldam het daar sowat 10mm geval, maar die reënval in die opvang gebied van die Vaalrivier is nie hoog nie, wissel van 10mm tot 5mm, genoeg om die rivier te laat bly vloei, daaroor sal of mag ons nie kla nie. 1 Comment
Vrydagoggend: 27 Januarie 2017
Goeie môre almal: Hallo Kenya: More cloud has moved in, more than expected… only one sunny spot in the north-west, with lots of cloudy patches. I have seen some light rain patches not exceeding 1mm but at least a few spots dust wet… Ek wou al begin moed opgee vir die Kaap vir reën. Die boluglaag het egter by sy storie gehou en daar is storms met reën oor die Kaap, en as ek sê reën dan praat ek van 36mm en meer in die Bellville gebied (en dit reën nog steeds, Die bolugtrog, sien groen pyl, gaan oor die suidelike dele van die land beweeg en in die proses is daar ‘n kans vir buie en donderbuie oor die sentrale en suid-Karoo wat kan uitbrei na die oos-Karoo. Die Kapenaars, moet nie kom-kommer nie dit is net ;n bietjie donderweer wat julle hoor, maar as jou huis nie ge-grond is nie, met weerlig afleiding nie, is dit dalk beter dat julle alle elektroniese toestelle afsit, fisies die proppe uit die muur trek. Dink nie dit sal die hele dag wees nie, net vir vanoggend, daar is wel ‘n swak koue front wat later kan inbeweeg met ligte reën. Dit reën ook goed Botrivier en Viliersdorp se kant toe wat op 31.8 en 35.2mm staan. Die reën kan damme se vlakke stabiliseer en kan selfs 1 of 2% styg. Stellenbosch staan ook al by 15mm en dit reën nog lekker… Vanoggend kan ek ook vir ‘n slag spogreën rapporteer!!! 44.0mm van gisteraand af en dit reën nog ligweg by tye so die totaal kan nog verder lig.. Al die liggroen dele wat ek ingetrek het op die foto is waar daar ligte reën nog voorkom, Behoort so bietjie op te klaar hier by ons in die noorde , maar kan vannag weer kolle wees met buie en storms… Die geel pyle wys die rigting van die bolug stuurwinde, en saam met die boluglaag oor die Kaap, is die regte kombinasie vir ‘n klompie storms om vanmiddag te ontwikkel. Kyk ook na die vorige stories, daar was streke in die Tzaneen gebied met meer as 150mm…. (24 uur!!)Oos van Rundu, Namibië reën ook lekker vanoggend en staan reeds op 32.2mm.. Ek dink die Okavango se watervlak gaan die jaar hoog wees… My vriend daar naby Panda, Skuus meneer die weerstasie is af vanoggend so ek kan nie sien of dit by jou ook gereën het nie… Dit vir nou my storie… gesels later weer.. 1 Comment